২৬-এর ভোটে শমীকের টিমে নেতা কারা?

ওয়েব ডেস্ক: ২৬-এর ভোটে শমীক ভট্টাচার্যের (Shamik Bhattacharya) টিমে নেতা কারা? বহু নাম নিয়ে আলোচনা চলছে। সবাই চাইছে তাদের লোক থাকুক। কিন্তু কোনও নামই চূড়ান্ত হচ্ছে না। সূত্রের খবর, বৈঠকে লড়াই চলছে মূলত শমীক, শুভেন্দু অধিকারী (Suvendu Adhikary) এবং অমিতাভ চক্রবর্তীর মধ্যে।

মহিলা মোর্চা সভানেত্রী হিসাবে এগিয়ে শশী অগ্নিহোত্রী। যুব মোর্চা সভাপতির নাম এসেছে, তরুণজ্যোতি তেওয়ারি এবং সুরঞ্জন সরকার। সভাপতির পর দলের গুরুত্বপূর্ণ পদ হল সাধারণ সম্পাদক সংগঠন। এই পদে পরিবর্তন হবে কি না, তা আরএসএস (RSS) ঠিক করবে।‌ যদিও একটা সূত্রে খবর, বর্তমানে এই পদে থাকা অমিতাভ চক্রবর্তী এবার বিধানসভা নির্বাচনে দাঁড়াতে চান। তা যদি হয়, তবে এই পদেও পরিবর্তন হবে।

আরও পড়ুন: BJP-র রাজ্যে চাকরির আকাল! SSC দিতে ভিনরাজ্যের হাজারো প্রার্থী

সাধারণ সম্পাদক হিসাবে এসেছে রীতেশ তেওয়ারি, রাজু বন্দ্যোপাধ্যায়, সঞ্জয় সিং, জগন্নাথ চট্টোপাধ্যায়, প্রবাল রাহা, লকেট চট্টোপাধ্যায়, জ্যোতির্ময় সিং মাহাতো সহ বেশ কিছু নাম। কে হবেন এদের মধ্যে তা নিয়েই প্রশ্ন‌। চারজন সাধারণ সম্পাদক হতে পারেন এই নামের তালিকা থেকে।

বিজেপি (BJP) সূত্রে খবর, ২০২৬-এর ভোটে লড়াইয়ের জন্য টিম বদল করতে হিমশিম খাচ্ছে শমীক ভট্টাচার্য। আর ও জানা গেছে, দিলীপ ঘোষকে (Dilip Ghosh) আবার কোর কমিটিতে ফিরিয়ে আনতে চলেছেন শমীক ভট্টাচার্য। আজকের সমন্ময় বৈঠকের পর নেতাদের গম্ভীর মুখ দেখে বোঝা কঠিন, কে জিততে চলেছে নতুন কমিটি গঠনে।

দেখুন অন্য খবর: