ধর্ম নিয়ে মন্তব্যে শুভেন্দুর বিরুদ্ধে এফআইআর চেয়ে হাইকোর্টে বামেরা

কলকাতা: দোলের দিন (Holi 2026) ধর্ম নিয়ে বিরোধী দলনেতা শুভেন্দু অধিকারীর (Suvendu Adhikary) মন্তব্যকে কেন্দ্র করে এবার কলকাতা হাইকোর্টের (Calcutta High Court) দ্বারস্থ হল বাম শিবির। শুভেন্দু অধিকারীর (Suvendu Adhikari) ওই মন্তব্যের বিরুদ্ধে কেন এফআইআর (SFI) দায়ের করা হবে না, সেই আবেদন জানিয়ে আদালতের কাছে অনুমতি চাওয়া হয়।

মামলাটি ওঠে বিচারপতি সৌগত ভট্টাচার্যের এজলাসে। শুনানির সময় শুভেন্দু অধিকারীর আইনজীবী প্রথমেই মামলার গ্রহণযোগ্যতা নিয়ে প্রশ্ন তোলেন।

আরও পড়ুন: ‘বাংলাকে যাঁরা ভালোবাসেন, বাংলাও তাঁদের ভালোবাসে’, প্রথম সাক্ষাতে নয়া রাজ্যপালকে বার্তা মমতার

দুই পক্ষের বক্তব্য শোনার পর এই মুহূর্তে এফআইআর দায়েরের অনুমতি দিতে রাজি হননি বিচারপতি। তবে বিরোধী দলনেতা শুভেন্দু অধিকারীকে আবেদনকারীদের অভিযোগের প্রেক্ষিতে হলফনামা জমা দেওয়ার নির্দেশ দিয়েছেন তিনি। ফলে আপাতত এফআইআর সংক্রান্ত সিদ্ধান্ত স্থগিত থাকলেও বিষয়টি নিয়ে আদালতে আইনি লড়াই জারি থাকবে বলেই মনে করা হচ্ছে।